Tasketyveri i Aars Flere personer overværede tirsdag kl. 12.50, at en ældre kvinde blev udsat for tasketyveri. Kvinden blev overfaldet af tre unge mennesker, men det lykkedes dem ikke at fravriste kvindens taske. Genkendt af vidner Dog blev gerningsmændene genkendt af flere vidner. - Det specielle er, at vi ikke har fået en anmeldelse fra kvinden på sagen, så derfor efterlyser vi hende nu, så hun kan være med til at identificere gerningsmændene, siger Vagn Jensen fra Nordjyllands Politi i Løgstør. Navn på to tasketyve Vidnerne har kunnet sætte navne på to af de tre, der stod bag forsøget på tasketyveriet på Banestien i Aars. Politiet formoder, at det kan være de samme, der står bag den seneste tids tasketyverier. Flere tasketyverier Der har været minimum tre yderligere tilfælde af tasketyverier på det seneste. For nogle dage siden var der et forsøg i Himmerlandsgade i Aars og samme dag lykkedes det at stjæle en taske fra en kvinde i Farsø. Tirsdag var det en kvinde på biblioteket i Aars som fik stjålet sin taske. Kontakt politiet Nordjyllands Politi kan kontaktes på 1-1-4
Løgstør Politi vil meget gerne i kontakt med den ældre kvinde, som tirsdag kl. 12.50 var udsat for et tasketyveri.
Tyveriet skete på Banestien ved Aars Skole i Aars. Tyveriet mislykkedes.